Diari Oficial de la Generalitat Valenciana


Sumari del DOGV 5089, del 09-09-2005 (2005/9520)

Informació pública de les bases reguladores del procediment de selecció d'una plaça de psicòleg.
------------------------------------------------------------------------------------------------

### Dades del document

Número de DOGV
:   5089

Data del DOGV
:   09-09-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/9520


Data del document
:   04-08-2005

Organisme emissor
:   Ajuntament d'Almoradí

Tipus de document
:   Convocatòria

Descriptors 

:   * Almoradí
    * concurs administratiu
    * psicologia
    * administració local

Informació pública de les bases reguladores del procediment de selecció d'una plaça de psicòleg. [2005/S9520]
  
Per Decret d'Alcaldia de data 3 d'agost de 2005 s'han aprovat les bases que regiran la convocatòria d'una plaça de psicòleg, per mitjà de concurs-oposició lliure. Per mitjà del present anunci s'exposa al públic el text íntegre d'estes que a continuació es transcriuen literalment:
  
Bases reguladores del procediment de selecció d'una plaça de psicòleg de l'Ajuntament d'Almoradí
  
1. Objecte de la convocatòria
  
És objecte de la present convocatòria la provisió en propietat, per mitjà del sistema de concurs-oposició lliure, d'una plaça de psicòleg, vacant en la plantilla de funcionaris d'este ajuntament i inclosa en l'oferta d'ocupació pública de l'exercici de 2005, enquadrada en el grup A, de l'escala d'administració especial, subescala tècnica.
  
La plaça convocada està dotada amb el sou corresponent al grup A, dos pagues extraordinàries, triennis, i la resta de retribucions complementàries que corresponguen d'acord amb la legislació vigent i acords municipals.
  
2. Requisits dels aspirants
  
Per a poder participar en el concurs-oposició els aspirants hauran de reunir els següents requisits.
  
a) Tindre la nacionalitat espanyola o nacional d'un de la resta dels estats membres de la Unió Europea o d'aquells estats en què s'aplique la lliure circulació de treballadors en els termes previstos en la Llei 17/1993, de 23 de desembre, que regula esta matèria, amb les modificacions introduïdes per la Llei 55/1999, de data 29 de desembre.
  
b) Tindre complits 18 anys
  
c) Estar en possessió del títol de llicenciat en Psicologia.
  
d) No patir cap malaltia o defecte físic o psíquic que impedisca l'exercici de les funcions de la plaça convocada.
  
e) No haver sigut separat per mitjà d'expedient disciplinari del servici de cap administració pública.
  
f) No trobar-se inhabilitat per a l'exercici de funcions públiques, professió o ofici per sentència ferma. Tots els requisits exigits en la present base hauran de complir-se en l'últim dia del termini de presentació d'instàncies i mantindre's durant tot el procés selectiu. En este sentit, es podran efectuar les comprovacions oportunes fins a arribar a la presa de possessió com a funcionari de carrera.
  
3. Sol·licituds
  
Els qui desitgen prendre part en el concurs-oposició ho sol·licitaran per mitjà d'instància dirigida al president de la corporació en què hauran de manifestar que reunixen totes i cada una de les condicions o requisits exigits en la base segona, referits a la data en què acaba el termini de presentació d'instàncies i que es comprometen a prestar el preceptiu jurament o promesa. Les instàncies s'acompanyaren de justificant acreditatiu d'haver ingressat en la tresoreria municipal la quantitat de 30,05 euros, en concepte de drets d'examen. Es presentaran dins del termini de 20 dies naturals, comptats a partir del següent, al de la publicació de l'extracte de la convocatòria en el Boletín Oficial del Estado, en el registre general de l'ajuntament o en la forma que determine l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
4. Admissió d'aspirants
  
4.1 Expirat el termini de presentació d'instàncies, la Presidència de la corporació farà publica la llista provisional d'aspirants admesos i exclosos en el Butlletí Oficial de la Província d'Alacant i en el tauler d'edictes de la corporació. Contra esta resolució es podrà presentar reclamació en el termini de 10 dies hàbils, comptats a partir del dia següent al de la seua publicació en el Butlletí Oficial de la Província d'Alacant. Si es presentaren reclamacions seran acceptades o rebutjades en la Resolució per la qual s'aprove la llista definitiva, que es publicarà, així mateix, en els llocs indicats per a la llista provisional. En el cas que no existisquen aspirants exclosos, podrà elevar-se a definitiva la llista provisional sense l'obertura del termini de reclamacions.
  
4.2 L'anterior s'entén sense perjuí del que disposa l'article 71 del mencionat text legal, pel que fa a esmena de defectes.
  
5. Tribunal qualificador
  
5.1 El tribunal qualificador estarà constituït en la forma següent:
  
President: l'alcalde-president o membre de la corporació en qui delegue.
  
Vocals:
  
- Un representant del Consell de la Comunitat Autònoma Valenciana.
  
- Dos funcionaris de carrera designats per la corporació.
  
- El regidor de Personal de l'Ajuntament d'Almoradí.
  
- Un representant designat per la Junta de Personal d'este ajuntament.
  
- La regidora de Servicis Socials de l'Ajuntament d'Almoradí.
  
- El coordinador del Servicis Socials de l'Ajuntament d'Almoradí.
  
Secretari: el de la corporació o funcionari en qui delegue, amb veu i vot.
  
5.2 La designació dels membres del tribunal, titulars i suplents, es farà pública en el Butlletí Oficial de la Província d'Alacant i en el tauler d'edictes de la corporació.
  
5.3 El tribunal no podrà constituir-se ni actuar sense l'assistència de més de la meitat dels seus membres, titulars o suplents.
  
5.4 Els membres del tribunal hauran d'abstindre's de formar part d'este, quan concórreguen les circumstàncies previstes en l'article 28 de la Llei 30/1992, o en l'article 13.2 del Reial Decret 364/1995, de 10 de març.
  
5.5 Els aspirants podran recusar els membres del tribunal en els termes establits en l'article 29 de la Llei 30/1992.
  
5.6 El tribunal no podrà aprovar ni declarar que han superat les proves selectives un nombre d'opositors superior al de les places convocades.
  
5.7 El tribunal podrà disposar de la incorporació als seus treballs d'assessors especialistes per a la celebració de les proves, en els termes previstos en el Reial Decret 364/ 1995, de 10 de març.
  
5.8. El tribunal es classifica en la categoria primera, als efectes establits en la Resolució de 22 de març de 1993, i percepció de les assistències que corresponguen als seus membres.
  
5.9 La totalitat dels membres del tribunal haurà de posseir un nivell de titulació igual o superior a l'exigit per a l'ingrés en el cos o escala de què es tracte, segons disposa el Reial Decret 364/1995, de 10 de març.
  
6. Desenvolupament i publicitat de les proves
  
6.1 Les bases, una vegada aprovades per Decret d'Alcaldia, es publicaran íntegres en el Butlletí Oficial de la Província d'Alacant i en el Diari Oficial de la Generalitat Valenciana. L'anunci extractat de la convocatòria es publicarà en el Boletín Oficial del Estado.
  
6.2 Tots els anuncis de tràmits posteriors es publicaran en el Butlletí Oficial de la Província d'Alacant, tal com es concreta en els distints epígrafs d'estes bases i excepte el que disposa l'apartat 6.5 següent. L'anunci de la convocatòria, les bases i tots els altres anuncis relatius al desenvolupament d'estes proves es publicaran també en el tauler d'edictes de l'Ajuntament, com a informació complementària de l'anterior, si bé els terminis es computaran a partir de la respectiva inserció en els butlletins oficials.
  
6.3 L'inici del primer exercici, s'anunciarà en el Butlletí Oficial de la Província d'Alacant, amb 15 dies d'antelació, com a mínim, i expressarà l'anunci el dia, hora i lloc en què haurà de celebrar-se.
  
6.4 L'inici de la resta d'exercicis s'anunciarà només en el tauler d'edictes de l'Ajuntament i del local on s'haja celebrat la prova precedent, i haurà de transcórrer entre la celebració de l'un i l'altre exercici, un termini mínim de quaranta-huit hores i fer-se públic l'anunci d'inici amb una antelació mínima de vint-i-quatre hores.
  
6.5 Tots els anuncis anteriors, així com el model d'instància, seran anunciats simultàniament en la pàgina web d'este ajuntament (http://www.aytoalmoradi.com).
  
6.6 Els opositors seran convocats per a cada exercici en crida única, excepte casos de força major, degudament justificats i apreciats lliurement pel tribunal.
  
6.7 L'orde d'actuació dels opositors, en aquells exercicis que no permeten l'actuació simultània de tots ells, s'iniciarà alfabèticament pel primer de la lletra que resulte determinada en el sorteig que se celebre a estos efectes.
  
7. Sistema de selecció
  
Fase d'oposició:
  
Primer exercici: exercici tipus test, consistent en la contestació a 100 preguntes amb quatre respostes alternatives, de les quals només una serà la correcta, relacionades amb els coneixements del temari de l'annex 1. Temps màxim, noranta minuts.
  
Segon exercici: prova de caràcter pràctic, dirigida a apreciar la capacitat dels aspirants per a realitzar tasques relatives a l'exercici de les funcions del seu lloc de treball. Consistirà en la resolució escrita d'un cas pràctic.
  
Fase de concurs:
  
Junt amb el resultat de l'últim exercici de la fase d'oposició, el tribunal exposarà al públic la relació d'aspirants que per haver superat tots els exercicis eliminatoris han de passar a la fase de concurs, i se'ls citarà perquè en el terme de 10 dies hàbils presenten la documentació acreditativa dels mèrits que al·leguen, dels quals puntuaran en esta fase, i s'adjuntaran certificacions o justificants acreditatius d'estos, en original o fotocòpia compulsada.
  
Els mèrits objecte de valoració seran els següents:
  
- Experiència en la prestació de servicis professionals per a les distintes administracions públiques en qualitat de psicòleg, 0,10 punts per mes de servici acreditat, fins a un màxim de cinc punts.
  
- Cursos, màster, seminaris, relacionats amb l'objecte del treball a desenvolupar, valorats de la manera següent, fins a un màxim de cinc punts:
  
- Cursos, màster, seminaris, de fins a 30 hores lectives: 0,50 punts.
  
- Cursos, màster, seminaris, de 31 a 100 hores lectives: 1 punt.
  
- Cursos, màster, seminaris, de 101 hores en avant: 2 punts.
  
8. Qualificació dels exercicis
  
El primer exercici de l'oposició es qualificarà pels membres del tribunal de la forma següent:
  
Les preguntes contestades correctament es puntuaran amb 0,10 punts. Les incorrectes penalitzaran amb 0.05 punts. Les deixades en blanc no penalitzaran. Serà eliminatori, i s'haurà d'obtindre com a mínim cinc punts per a superar l'exercici.
  
El segon exercici de l'oposició es qualificarà de la manera següent: serà eliminatori, i es puntuarà de 0 a 10, i s'haurà d'obtindre com a mínim cinc punts per a superar l'exercici.
  
La nota final de l'oposició serà la suma de les puntuacions obtingudes en els dos exercicis. La fase d'oposició computarà un 66,66 % del total del procés selectiu.
  
La fase de concurs computarà, per tant, un 33,33% del total del procés selectiu.
  
La nota final del procés selectiu serà la suma de les puntuacions de les fases d'oposició i concurs
  
9. Relació d'aprovats, presentació de documents i nomenament
  
9.1 L'orde de qualificació definitiva estarà determinat per la suma de les puntuacions obtingudes en tots els exercicis de l'oposició i la puntuació de la fase de concurs. Resultarà aprovat aquell aspirant que obtinga la màxima puntuació, i el tribunal elevarà una proposta de nomenament a la Presidència de la corporació. En cap cas el tribunal podrà declarar que ha superat el procés selectiu mes d'un aspirant. En cas d'empat entre diversos aspirants, l'orde s'establirà atenent en primer lloc a la major puntuació obtinguda en el primer exercici, en segon lloc en el segon exercici. Si persistix l'empat es dirimirà per sorteig.
  
9.2 L'opositor aprovat presentarà en la Secretaria General de la corporació, dins del termini de 20 dies naturals, a partir de la publicació de la llista d'aprovats, els documents acreditatius de les condicions que per a prendre part en les proves s'exigixen en la base segona, que seran:
  
a) Certificació de naixement, que podrà suplir amb la fotocòpia del seu document nacional d'identitat (este últim haurà de presentar-se acompanyat de l'original per a la seua compulsa).
  
b) Còpia autentificada o fotocòpia (que haurà de presentar-se acompanyada de l'original per a la seua compulsa) del títol que posseïsca, d'entre els exigits en l'apartat 2.1.c), o justificant d'haver pagat els drets per a la seua expedició. Si estos documents estigueren expedits després de la data en què va expirar el termini de presentació d'instàncies, hauran de justificar el moment en què van concloure els seus estudis.
  
c) Certificat acreditatiu de no patir malaltia o defecte físic que impossibilite el normal exercici de la funció. Este certificat haurà de ser expedit per l'organisme públic corresponent d'àmbit provincial.
  
d) Declaració jurada de no haver sigut separat per expedient disciplinari del servici de l'estat o de l'administració autònoma o local, ni trobar-se inhabilitat per a l'exercici de les funcions públiques, i declaració de conducta, segons la Llei 68/1980, d'1 de desembre, tot això amb referència a la data de terminació dels exàmens.
  
e) Declaració jurada de no trobar-se sotmés en causa d'incapacitat específica prevista en la legislació vigent i que faria nul el seu nomenament conforme al que establix l'article 136 del Reial Decret Legislatiu 781/1986.
  
9.3 Qui tinguera la condició de funcionari públic estarà exempt de justificar documentalment les condicions i requisits ja demostrats per a obtindre el seu anterior nomenament, i haurà de presentar certificació del ministeri, comunitat autònoma, corporació local o organisme públic del qual depenga, acreditant la seua condició i totes les circumstàncies que consten en el seu expedient personal.
  
9.4 Qui dins del termini indicat i excepte casos de força major, no presentara la documentació, o de l'examen d'esta es deduïra que no té algun dels requisits assenyalats en la base segona, no podrà ser anomenat, i quedaran anul·lades totes les seues actuacions, sense perjuí de la responsabilitat en què poguera haver incorregut per falsedat en la instància.
  
9.5 Una vegada emplenat pels aspirants proposats el que s'establix anteriorment, l'òrgan municipal competent, procedirà a efectuar el nomenament corresponent.
  
Els anomenats hauran de prendre possessió de les places en el termini de 30 dies hàbils a comptar del següent al dia en què li siga notificat el nomenament. De no prendre possessió en el termini assenyalat, sense causa justificada, quedaran en la situació de cessants.
  
10. Incidències
  
10.1 El tribunal queda facultat per a resoldre els dubtes que es presenten i prendre els acords necessaris per al bon orde d'esta convocatòria, en tot allò no previst en estes bases.
  
10.2 La convocatòria, les seues bases i tots els actes administratius que es deriven d'esta i de l'actuació del tribunal podran ser impugnats pels interessats, en els casos i en la forma establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
11. Borsa de treball
  
Finalitzat el procés selectiu, el president de la corporació, d'acord amb la proposta del tribunal, farà pública en el tauler d'anuncis de l'Ajuntament una resolució definitiva que contindrà la relació dels aspirants que hagen superat el primer exercici teòric de la fase d'oposició. Amb eixa resolució definitiva es constituirà una llista de seleccionats per orde decreixent de puntuacions i amb preferència d'aquells que hagen superat tots els exercicis de l'oposició.
  
Els integrants de la llista formada conforme al que establix el paràgraf anterior, podran ser cridats segons l'orde establit en la mateixa per a proveir les vacants o substitucions de llocs conjunturals d'idèntiques característiques a les convocades, per mitjà de nomenament interí. La renúncia al treball oferit, així com la no presentació de la documentació exigida en la convocatòria, suposarà l'exclusió de la borsa de treball, llevat que concórreguen alguna de les circumstàncies següents:
  
1. Malaltia de l'interessat.
  
2. Trobar-se en període de gestació
  
3. Part o maternitat pel període legalment establit.
  
Quan concloguen les circumstàncies previstes anteriorment perquè l'aspirant siga cridat, segons l'orde de les llistes, haurà de comunicar a l'Ajuntament i si és el cas acreditar per mitjà del document corresponent que es troba en situació de poder treballar.
  
El termini màxim de vigència de la borsa serà de tres anys, a comptar de la data de la convocatòria.
  
12. Legislació aplicable
  
En tot allò no previst en les presents bases caldrà ajustar-se al que disposa la Llei 7/1985, de 2 d'abril; Llei 30/1984, de 2 d'agost; Llei 30/1992, de 26 de novembre; Reial Decret Legislatiu 781/1986, de 18 d'abril; Reial Decret 364/1995, de 10 de març; Decret Legislatiu de 24 d'octubre de 1995, del Consell de la Generalitat Valenciana pel qual s'aprova el Text Refós de la Llei de la Funció Pública Valenciana, i la resta de disposicions complementàries vigents.
  
Annex
  
Temari general
  
Tema 1. La Constitució Espanyola de 1978. Principis generals. Drets i deures fonamentals previstos en la Constitució Espanyola de 1978.
  
Tema 2. La Unió Europea. Origen i evolució. Organització i competències. Ordenament comunitari. Formació i caràcters. Tractats constitutius i dret derivat.
  
Tema 3. La Corona. El poder legislatiu. El poder judicial.
  
Tema 4. El govern i l'administració de l'estat.
  
Tema 5. Organització territorial de l'estat. Els estatuts d'autonomia: el seu significat. La Comunitat Valenciana i el seu Estatut d'Autonomia: estructura, contingut i principis generals dels títols 1 i 4. Les institucions d'autogovern. Competències: exclusives i d'execució i desenvolupament legislatiu.
  
Tema 6. La Conselleria de Benestar Social: organigrama. Les direccions generals: funcions. Les direccions territorials.
  
Tema 7. Principis d'actuació de l'administració pública: eficàcia, jerarquia, descentralització, desconcentració i coordinació.
  
Tema 8. Submissió de l'administració a la llei i al dret. Fonts del dret públic.
  
Tema 9. L'administrat. Col·laboració i participació dels ciutadans en les funcions administratives.
  
Tema 10. L'acte administratiu. Principis generals del procediment administratiu. Fases del procediment administratiu.
  
Tema 11. La responsabilitat de l'administració. La responsabilitat de les autoritats i funcionaris: administrativa, civil i penal.
  
Tema 12. La seguretat social. Sistema espanyol: legislació bàsica que regula el seu funcionament. Règim general: camp d'aplicació, cotitzacions. Règims especials
  
Tema 13. Prestacions del règim general de la seguretat social. Assistència sanitària, jubilació, mort, supervivència, protecció a la família, servicis socials i assistencials. Els accidents de treball i malalties professionals.
  
Tema 14. Règim local espanyol. Principis constitucionals i regulació jurídica.
  
Tema 15. La província en el règim local. Organització provincial. Competències.
  
Tema 16. Règim local espanyol. Principis constitucionals. El municipi. El terme municipal. La població. L'empadronament.
  
Tema 17. Organització municipal. Competències. Altres entitats locals. Mancomunitats. Agrupacions. Entitats locals menors.
  
Tema 18. Ordenances i reglaments de les entitats locals. Classes. Procediment d'elaboració i aprovació. Relacions entre ens territorials. Autonomia municipal i tutela.
  
Tema 19. La funció pública local i organització. Drets i deures dels funcionaris públics. Incompatibilitats.
  
Tema 20. Drets i deures dels funcionaris públics locals. Dret de sindicació. Seguretat Social.
  
Tema 21. Competències municipals en matèria de sanitat, servici social i promoció i reinserció social. L'administració i la beneficència. El protectorat i el patronatge. El padró municipal de beneficència.
  
Tema 22. Els pressupostos locals. Règim jurídic de la despesa pública local. Hisendes locals: ingressos i ordenances fiscals.
  
Temes específics:
  
23. Educació per a la salut.
  
24. Educació per a la salut en el nou sistema educatiu com a eix transversal.
  
25. Diagnòstic clínic en teràpia de grup. Selecció de pacients.
  
26. L'enquadrament en la teràpia grup. El paper del líder en la teràpia de grup
  
27. Organització del grup. La transferència i la contratransferència en grup.
  
28.Resistència i elaboració en la teràpia de grup.
  
29. Diferents models de teràpia de. La teràpia cognitiu-conductual. La teràpia de grup breu, grups d'autoajuda.
  
30. El treball de grup amb pacients víctimes d'abús sexual i dones maltractades.
  
31. Metodologia d'intervenció, selecció i aplicació de tècniques en la intervenció terapèutica en grups.
  
32. Teràpia de grup amb xiquets víctimes d'abús sexual.
  
33. Intervenció de grup en els trastorns d'estrés posttraumàtic.
  
34. Grups operatius. Altres modalitats de grups.
  
35. El procés de terminació de la teràpia de grup.
  
36. La família: modalitats; la família com a element socialitzador.
  
37. Problemes de comunicació social: abordatge dels problemes familiars, problemes de parella. Recepció dels casos, fases, entrenament i intervenció.
  
38. Educació alimentària i nutricional de la població en general. Trastorns alimentaris, les seues causes i implicacions psíquiques i intervencions adequades.
  
39. Ajudes dirigides a programes i servicis especialitzats d'intervenció i atenció a famílies, menors i adopció, de la Generalitat Valenciana.
  
40. Conceptes bàsics de salut i malaltia.
  
41. La protecció de la salut mental en els servicis socials i sanitaris públics. Poblacions de risc.
  
42. Models d'educació afectivosexual. L'educació en la sexualitat i afectivitat.
  
43. La coeducació.
  
44. Els abusos sexuals. Elements de detecció. Mites i fets.
  
45. El cas dels abusos sexuals dins de la família.
  
46. Prevenció dels abusos en edat escolar.
  
47. Sexualitat i disminució física i psíquica.
  
48. Comportament sexual i marginació.
  
49. Malalties de transmissió sexual (ETS). Especial referència a la SIDA.
  
50. Conductes de risc i canvis d'actitud en la prevenció de les ETS.
  
51. Drogodependències. Conceptes bàsics. Causes i implicacions psíquiques.
  
52. Prevenció de les drogodependències i tractaments.
  
53. Característiques demogràfiques i sociològiques del municipi d'Almoradí.
  
54. Àmbit d'actuació dels servicis socials municipals.
  
55. Els servicis socials d'atenció primària. Funcions i objectius.
  
56. Els servicis socials especialitzats. Àmbits d'actuació, funcions i objectius.
  
57. El diagnòstic i anàlisi del problema en el procés d'intervenció psicològica en els servicis socials.
  
58. L'abordatge de la resolució de problemes en la intervenció psicològica en l'àmbit dels servicis socials.
  
59. Tècniques de modificació de conducta: l'entrenament en habilitats. Tècniques d'exposició, control d'estímuls i reforçament.
  
60. Habilitats d'autocontrol i maneig d'estrés: tècniques de relaxació, modalitats i efectes terapèutics.
  
61. Tractament cognitiu-conductual dels trastorns per estrés posttraumàtic.
  
62. Anàlisi i tractament dels trastorns per ansietat: entrenament en els problemes d'ansietat.
  
63. Diagnòstic, orientació i intervenció dels trastorns de l'estat d'ànim (depressió, trastorns bipolars,...).
  
64. Maltractament infantil. Definició i tipologia.
  
65. Factors desencadenants del maltractament infantil i tipologia d'estos.
  
66. Elements de detecció del maltractament infantil i tipologia d'estos.
  
67. La intervenció i derivació en els casos de maltractament infantil.
  
68. El maltractament emocional. Indicadors i detecció.
  
69. La negligència. Element de detecció.
  
70. Maltractament físic. Indicadors i detecció.
  
71. Abusos sexuals i altres tipus de maltractament.
  
72. Les famílies que maltracten enfront del maltractament infantil.
  
73. El concepte de desemparament.
  
74. La convenció de les Nacions Unides sobre els drets dels xiquets:
  
Drets socials, econòmics i culturals
  
75. Normativa vigent en matèria de mesures de protecció dels menors desemparats i sobre l'adopció. Aspectes generals.
  
76. Criteris d'actuació en els casos d'urgència.
  
77. Diferències bàsiques entre l'acolliment simple i el preadoptiu.
  
78. Indicadors de risc en la família.
  
79. Indicadors de risc de l'entorn.
  
80. Indicadors del risc del menor.
  
81. Indicadors de risc de la història familiar (antecedents).
  
82. Valoració diferencial dels motius i factors que justifiquen una proposta d'internament d'un menor en un centre residencial; acolliment familiar simple amb família aliena, etc.
  
83. Procés de valoració de les famílies d'acollida (família aliena).
  
84. La família d'acollida: el procés d'adaptament.
  
85. La parella parixental davant de l'adopció. Repercussions en el procés d'identitat del xiquet i de l'adolescent.
  
86. Característiques diferencials entre els centres d'acollida i els residencials.
  
87. Característiques diferencials entre els centres de protecció i els centres de reforma (justícia).
  
88. El desinternament. Motius en què no és aconsellable.
  
89. Els menors que es troben en una situació de tutela de fet.
  
90. Un model educatiu de responsabilitat. Un programa de reparació a la víctima.
  
91. El procediment judicial en menors.
  
92. Principis fonamentals que inspiren la política en l'àmbit de la infància a la Comunitat Valenciana.
  
93. Xarxa d'assistència psiquiàtrica on es troba inscrit el municipi d'Almoradí.
  
94. Evolució històrica del concepte d'infància, adolescència i joventut.